

**KA 102 – Mobilita učiacich sa a zamestnancov v OVP, program Erasmus+ 2020**

**„Nové skúsenosti“**

**číslo 2020-1-SK01-KA102-078074**

**Odborná prax vo firmách v Prahe**

**Termín: 20. november – 3. december 2022**

Dvojtýždňovú odbornú prax zabezpečila prijímajúca organizácia Vyšší odborná škola informačních studií a Střední škola elektrotechniky, multimédií a informatiky Praha v nasledovnýchfirmách:

**Alarmové systémy CZ, s. r. o., Sinkulova 1209/40, Praha 4, Česká republika**

**Dahua Technology Czech, s. r. o., Babákova 2390/2, 148 00 Praha 11 – Chodov, Česká republika**

Prevádzková odborná prax sa uskutočnila 20. 11. 2022– 03. 12. 2022 pod vedením odborného pedagogického dozoru. Zúčastnilo sa jej 6 vybraných žiakov 3. ročníka študijného odboru 2561 M informačné a sieťové technológie a študijného odboru 2675 M elektrotechnika. Žiaci boli vybraní podľa nasledovných kritérií: študijný priemer na konci školského roka 2021/2022, správanie žiaka, prospech z odborných predmetov, aktivita a motivácia žiaka, odporučenie triednym učiteľom.

**Vybraní účastníci:**

**1. David Lapuník – III. E**

**2. Andrej Valachovič – III. B**

**3. Juraj Markovič – III. B**

**4. Plamen Tsvetelinov Hristov – III. A**

**5. Adrián Jenčo – III. E**

**6. Adam Surovčík – III. E**

**Sprevádzajúce osoby:**

**1. Ing. Eleonora Haragová**

**2. Ing. Ľubica Valentovičová**

Žiaci boli na mobilitu pripravovaní na pravidelných stretnutiach s organizátormi stáže. Žiaci pracovali v 2 pražských firmách pod odborným vedením lektorov – zamestnancov firiem. Účastníci získali vedomosti, zručnosti a profesionálne kompetencie s ohľadom na potreby zamestnávateľských organizácií v EÚ. Odborná prax bola zameraná na oblasť informačných technológií, kamerových a zabezpečovacích systémov, oblasť priemyselnej informatiky a prácu s hardvérom, softvérom PC a so sieťovými komponentmi.

**Hodnotenie a overenie získaných odborných kompetencií:**

Lektori vo firmách ohodnotili vedomosti a zručnosti účastníkov v dokumente **Monitorovanie a hodnotenie účastníka odbornej praxe**. Sprevádzajúce osoby navrhli na základe hodnotenia lektorov vo firmách hodnotenie, ktoré zapísali do dokumentu **Záznam o uznávaní vzdelávacích výstupov medzinárodných žiackych mobilít**. Hodnotenie sa prenieslo a zohľadnilo v predmete **prax**.

Absolvovaná odborná prax bola žiakom potvrdená v medzinárodnom certifikáte **Europass Mobilita** a v **Certifikáte o absolvovaní odbornej praxe** zo VOŠIS a SŠEMI Praha.

Účastníci si zlepšili svoju sociálnu a profesionálnu komunikáciu, ktorá im umožní lepšie naštartovať ich profesionálnu kariéru. Po skončení pracovnej doby a počas víkendov boli aktivity zamerané na spoznávanie kultúrnych a historických pamiatok, návštevu múzeí, športové aktivity, kultúrne podujatia a spoznávanie histórie a súčasnosti Prahy.

Obrázok, na ktorom je ošatenie, osoba, stena, vnútri

Automaticky generovaný popis

Realizáciou projektu sme dosiahli vytýčené ciele – absolvovaním odbornej praxe spájať teóriu s praxou, zvýšiť odborné kompetencie účastníkov zahraničnej stáže v oblasti IKT a  zlepšiť možnosť ich uplatnenia sa v ďalšom štúdiu a praxi.